Sunday, 26 April 2015 17:56
Wat doen SAJWV vir sy lede?
Om wild en natuurbewaring aan te moedig en te bevorder en daardeur jag en bewaring as onderling afhanklike en onafskeidbare begrippe te vestig;
Om met die owerhede te skakel en saam te werk tot voordeel van billike en toepaslike wetgewing ten opsigte van wild-bestuur en -bewaring, jag en vleisverwerking, sowel as die besit en gebruik van vuurwapens deur jagters en sportskuts;
Om jag en skietgeleenthede te bevorder en te organiseer en lede se belangstelling in jag en skiet te ontwikkel;
Om die beeld van die jagter en sportskut onder alle belanghebbendes te bevorder;
Om met relevante plaaslike en internasionale verenigings en organisasies te skakel ten einde die doelstellings van die SAJWV na te kom en lede se belange te bevorder;
Om ‘n omgewing te skep wat aan lede die geleentheid bied om sosiale aktiwiteite wat verband hou met jag, sportskiet en bewaring te beoefen;
Om uitstekende diens aan lede te lewer;
Voordele direk aan die lid
12 Eksemplare van die SA Jagter tydskrif per jaar
R20 miljoen publieke aanspreeklikheidsdekking vir skiet en jagverwante voorvalle;
Afslag op toegangsfooi by HuntEx, die jaarliks expo vir jagters deur jagters
Afslag op aankope vir 'n aantal produkte by geidentifiseerde verskaffers, insluitend enige nuwe Ford of Toyota Hilux voertuig. Vir die volledige lys klik hier.
MyBonus/AgriBonus lidmaatskape en voordele
Maklike aanlyn toegang vir lede om hul SAJWV profiel te bestuur (skietpunte, balkies, aktiwiteite-logboek ens.) via die web of ons Android toep.
Ondersteuning met jag lisensies/permitte en vleis vervoer/invoer permitte.
Ondersteuning met vuurwapen lisensie sake
Endossemente vir vuurwapen lisensie aansoeke word binne 24 uur uitgereik
Toegewyde status word binne 48 uur uitgereik na ontvangs van 'n volledige aansoek met ondersteunende dokumentasie
Alle takke bied toegewyde jagter en -sportskut opleiding aan lede ten einde toegewyde status te bekom, wat 'n vereiste is in terme van die Vuurwapenbeheer Wet vir enige iemand wie meer as vier vuurwapens wil besit.
Opleiding vir Baanoffisiere en Trofeemeters
Maandelike sosiale byeenkomste op takvlak, sowel as sosiale aktiwiteite vir ons jeug
Last modified on Tuesday, 10 July 2018 08:34